ĦBIEB MIDFUNA (Versi miktuba f'Wied Mejxu, San Ġiljan, 2-III-1997) Abjad, ġdid, jidher il-bini Nieżel dejjem mal-widien, Iżda jien sad-dmugħ jaqbiżli Meta maħseb f'dak li kien... Taħt il-bini hemm midfuna Ħbieb antiki li naf jien, Kienu jħaddru l-blat tax-xagħri, Juru fjuri kollha lwien... Berwieq, sagħtar u ħobbejża, Ferla, garni u peprin, Il-fiġġiela u l-kaħwiela, Il-busbies bil-weraq fin... Għansal għoli u fidloqqom, Fejġel, klin, narċis ifuħ, Ħabb il-qamħ, bebuna ċkejkna, Dawna kienu ftit minn ħbiebi Mal-blat xagħri mifruxin, Iżda l-wied sar ċimiterju Fejn hawn ħbiebi midfunin...
Wild Flowers of the Maltese Islands – Launch Friday 9 October 2015